b'\n_START_ARTICLE_\nXAMPP\n_START_SECTION_\nCaracteristici \xc8\x99i cerin\xc8\x9be\n_START_PARAGRAPH_\nPentru a instala XAMPP, trebuie desc\xc4\x83rcat kitul de instalare \xc3\xaen unul din formatele ZIP, TAR, 7z sau EXE, f\xc4\x83r\xc4\x83 a fi nevoie de modificarea configur\xc4\x83rii componentelor instalate. XAMPP este actualizat cu regularitate pentru toate componentele: Apache/MySQL/PHP \xc8\x99i Perl. El vine, deasemeni, cu alte module, cum ar fi OpenSSL \xc8\x99i phpMyAdmin._NEWLINE_Instalarea XAMPP ia mult mai pu\xc8\x9bin timp dec\xc3\xa2t instalarea fiec\xc4\x83rei componente \xc3\xaen parte. Pot exista mai multe instan\xc8\x9be de XAMPP pe un singur computer, \xc8\x99i fiecare instan\xc8\x9b\xc4\x83 poate fi copiat\xc4\x83 pe alt computer.\n_START_SECTION_\nUtilizare\n_START_PARAGRAPH_\nIn mod oficial, designerii XAMPP au avut inten\xc8\x9bia de a \xc3\xael utiliza numai ca utilitar de dezvoltare, pentru a permite designerilor \xc8\x99i programatorilor web s\xc4\x83 \xc3\xae\xc8\x99i testeze munca pe calculatoarele proprii, f\xc4\x83r\xc4\x83 a avea nevoie de acces la Internet. Pentru a face posibil acest lucru, multe caracteristici de securitate importante sunt dezactivate \xc3\xaen mod implicit.  In practic\xc4\x83, totu\xc8\x99i, XAMPP este uneori utilizat pentru a servi pagini web \xc3\xaen World Wide Web. Un utilitar special este asigurat pentru a proteja prin parol\xc4\x83 cele mai importante p\xc4\x83r\xc8\x9bi ale pachetului._NEWLINE_XAMPP deasemeni asigur\xc4\x83 suport pentru crearea \xc8\x99i manipularea bazelor de date \xc3\xaen MySQL \xc8\x99i SQLite \xc3\xaentre utilizatori._NEWLINE_Odat\xc4\x83 ce XAMPP este instalat, po\xc8\x9bi trata adresa de localhost a serverului XAMPP ca pe un server la distan\xc8\x9b\xc4\x83, prin connectarea utiliz\xc3\xa2nd protocolul client FTP.  Utilizarea unui program ca FileZilla are multe avantaje atunci c\xc3\xa2nd instalezi un [CMS[content management system]] (CMS) ca Joomla. Te po\xc8\x9bi deasemeni conecta la o gazd\xc4\x83 local\xc4\x83 prin FTP utiliz\xc3\xa2nd editorul HTML propriu._NEWLINE_Pentru utilizatorul FTP implicit "newuser", parola FTP implicit\xc4\x83 este "wampp"._NEWLINE_Utilizatorul MySQL implicit este "root", iar acesta nu are o parol\xc4\x83 MySQL implicit\xc4\x83. Cu programul batch resetroot.bat din subdirectorul mysql al directorului unde este instalat XAMPP, pute\xc8\x9bi reseta acest utilizator \xc3\xaenc\xc3\xa2t s\xc4\x83 aib\xc4\x83 parola vid\xc4\x83.'